রাজ্যের উপকূলে ফের সক্রিয় ঘূর্ণাবর্ত। আর তার জেরেই কলকাতা ও সন্নিহিত অঞ্চলে আজ দুপুর থেকে শুরু হল ভারী বৃষ্টি। আগামী ৪৮ ঘণ্টা ধরে এই বৃষ্টি চলবে বলে জানিয়েছে আবহাওয়া দফতর।  কিছু কিছু জায়গায় ভারী থেকে অতি ভারী বৃষ্টিপাতের সম্ভবনা রয়েছে বলেও জানানো হয়েছে।
 ওয়েব ডেস্ক : রাজ্যের উপকূলে ফের সক্রিয় ঘূর্ণাবর্ত। আর তার জেরেই কলকাতা ও সন্নিহিত অঞ্চলে আজ দুপুর থেকে শুরু হল ভারী বৃষ্টি। আগামী ৪৮ ঘণ্টা ধরে এই বৃষ্টি চলবে বলে জানিয়েছে আবহাওয়া দফতর।  কিছু কিছু জায়গায় ভারী থেকে অতি ভারী বৃষ্টিপাতের সম্ভবনা রয়েছে বলেও জানানো হয়েছে। আজ সকাল থেকে আকাশে ঝলমলে রোদ থাকলেও, দুপুর থেকেই কলকাতার আকাশ কালো মেঘে ঢেকে যায়। ঝমঝমিয়ে নামে বৃষ্টি। সেই সঙ্গে শুরু গয়ে যায় মেঘের গর্জন। বিকেল গড়িয়ে সন্ধে নামতেই বৃষ্টির বেগ আরও বেড়ে যায়। ভারী বর্ষণের জেরে মধ্য কলকাতার কিছু অংশে জল জমে যায়। বিশেষ করে সেন্ট্রাল অ্যাভেনিউ ও স্ট্র্যান্ড রোডে জমে জল। তবে রবিবার ছুটির দিন হওয়ায় বৃষ্টির কারণে যানজট দেখা যায়নি। আগামীকাল থেকে পরিস্থিতি আরও খারাপ হওয়ার সম্ভবনা রয়েছে বলে জানিয়েছে হাওয়া অফিস।